Historia da pintura na Prehistoria - Wikipedia

# Historia da pintura na Prehistoria

### Na Galipedia, a wikipedia en galego.

|  | Historia en progreso: Este artigo relacionado coa historia é, polo de agora, só un bosquexo. Ti podes colaborar e contribuir así que a Galipedia mellore e medre. Hai tamén outros relacionados que precisan ser completados.

Sobre as paredes ou o teito das covas, os homes prehistóricos debuxaban ou pintaban os distintos animais que cazaban. Tamén pintaban escenas de significado ritual ou máxico como, por exemplo, o rito da fertilidade etc. Os materiais que se usaban eran o carbón de leña e diferentes terras de cores aglutinadas con auga ou graxas de animais.

Os homes prehistóricos atribuían un significado ou unha función máxica ás representacións das súas pinturas. Crían que a representación dun bisonte era unha forma de propiciar a súa caza ou que a representación dunha muller cuns seos enormes aseguraba a fertilidade.

As pinturas prehistóricas máis coñecidas son as da Cova de Altamira en Santillana de Mar (Cantabria), onde se achan os famosos bisontes así como as da Cova de Lascaux en Francia.

En España, encóntranse pinturas prehistóricas tanto na área do Cantábrico e os Pirineos como na área do Levante (Cataluña, Valencia, Murcia e Andalucía).

As pinturas rupestres levantinas distínguense das representacións máxicas de animais propias da arte parietal de Francia i Cantabria, polos seus temas referidos á actividade humana, da vida cotiá, a caza, a guerra, etc. nun estilo que tende á estilización o cal o aproxima á arte rupestre africana. Os filóns máis destacadas da arte rupestre do levante español son os seguintes:

  A Cova de Cogul na (provincia de Lérida), ca escena, pintada en vermello e negro, da danza dun grupo de mulleres en torno a un home espido.

  A Cova Vella de Alpera na provincia de Albacete co seu propio estilo de pinturas esquemáticas e onde H.Breuil distinguiu ata trece períodos.

  O Barranco da Valltorta e os seus arredores, na provincia de Castellón con debuxos de arqueiros e homes correndo.

  A Cova da Araña, cerca de Bicorp na provincia de Valencia.

Traído desde "http://gl.wikipedia.org../../../h/i/s/Historia_da_pintura_na_Prehistoria_f4dc.html"

Categorías: Historia en progreso | Pintura | Prehistoria

##### Views

- Artigo
- Discusión
- Revisión actual

##### Procura